Acetil–CoA sintetaza

**Acetil—CoA sintetaza** ili **Acetat—CoA ligaza**  je  enzim (EC 6.2.1.1)  koji katalizira  metabolizam acetata. Po prirodi djelovanja, pripada  ligaznoj klasi enzima, što znači da katalizira formiranje nove hemijske veze između dvije velike molekule.

## Reakcija
Dvije molekule koje spaja  Acetil CoA sintetaza su acetat i koenzim A (CoA).  Cijela reakcija sa svim supstratima i produktima obuhvataju:

;ATP + Acetat + CoA \rightleftharpoons AMP + Pirofosfat + Acetil-CoA 
Kada se formira, acetil-CoA se  može se koristiti u TCA ciklusu,  u aerobnom disanju,  za proizvodnju energije i nosača elektrona. Ovo je alternativni način za pokretanje ciklusa, a  uobičajeni način  proizvodnje acetil-CoA je  iz piruvata kroz kompleks piruvat dehidrogenaze. Aktivnost enzima odvija se u mitohondrijskom matriksum, tako da su proizvodi na pravom mjestu za  korištenje  u sljedećim metaboličkim koracima.  Acetil Co-A također se može koristiti i u sintezi masnih kiselina i uobičajenoj funkciji sintetaza - proizvodnji acetil Co-A za ove potrebe.

Aceti-CoA sintetaza, reakciju katalizira u dva koraka. Prvo se AMP mora vezati s enzimom,  što izaziva konformacijsku promjenu u aktivnom mjestu, koje  omogućava  odvijanje reakcije. Aktivno mjesto se naziva A-klaster. Za katalizu prve reakcije, u aktivnom  mjestu je  neophodno prisustvo lizinskog ostatka, gdje je  Co-A  veza.  Co-A tada  rotatira u aktivnom mjestu u poziciju u kojoj se može kovalentno vezati za CoA. Kovalentna veza se formira između sumpora u Co-A i centralnog ugljika  u acetatu.

C-S1 forma  acetil-CoA sintetaze je kodirana genom *facA*,  kojeg aktivira  acetat, a derivira glukoza.

## Regulacija
Aktivnost enzima je kontrolirana na nekoliko načina. U regulaciji aktivnosti, značajnu ulogu ima esencijalni  lizinski ostatak.  Molekula lizina se može deacetilirati  pomoću druge klase enzima zvane sirtuini. Kod sisara, citoplazmatsko-jedarnu sintetaza+ (AceCS1) aktivira  SIRT1, a mitohondrijsku sintetazu (AceCS2) aktivira  SIRT3.  Ova akcija povećava djelotvornost  enzima  Tačna lokacija lizinskog ostatka varira između raznih vrsta, a kod ljudi se javlja na Lys-642, ali uvijek u aktivnom mjestuenzima.
S obzirom da je bitna  alosterna promjena koja se javlja uz vezanje molekula, AMP, njegovo  prisustvo može doprinijeti regulaciji enzima. Koncentracija adenozin monofospata  mora biti dovoljno visoka tako da se može vezati u alosternu vezu i  drugim podlogama omogućiti  ulazak u aktivno mjesto. Također, ioni  bakra deaktiviraju acetil Co-A sintetazu koja zauzimaju proksimalno mjesto aktivnog  A-klastera, koji sprečava  metil grupu  enzima da učestvuju u  Wood-Ljungdahlovom  putu.
Za pravilno funkcioniranje,  kao iuđ kod  svih enzima, potrebno je i prisustvo svih reaktanata u odgovarajućim koncentracijama.

Acetil–CoA sintetaza se proizvodi kada je to potrebno za sintezu m,asnih kiselina, ali, pod normalnim uvjetima, gen je neaktivan i ima određeni transkripcijski faktor koji aktivira transkripciju, onda  kada je to potrebno.
Osim sirtuina,  na lizinskom ostataku, i  proteinske  deacetilaze (AcuC) također mogu mijenjati acetil-CoA sintetaze. Međutim, za razliku od sirtuina, AcuC ne zahtijevaju NAD + kao kosupstrat.

## Uloga u ekspresiji gena 
Pored  aktivnosti acetil-CoA sintetaze, koja jer obično povezana sa metaboličkim putevima, ovaj enzim također sudjeluje u kontroli ekspresije gena. U kvasaca, acetil-CoA sintetaze daje histonske,  acetiltransferaze acetil-CoA za  acetilaciju histona Bez ispravne acetilacija, DNK  se ne može pravilno kondenzirati u hromatin, što neminovno dovodi do transkripcijskih grešaka.

## Učešće u  Wood-Ljungdahlovom putu 
Acetil—CoA sintetaza također učestvuje i u  Wood-Ljungdahlovom putu, koji fiksira  CO2 u  anaerobnim uvjetima.  Wood-Ljungdahlov put  sadrži istočnu granu, koju svi organizmi upotrebljavaju  u  jednougljičnom metabolizmu, i zapadnu granu koja samo u anaerobnim okolnostima koristie za fiksiranje ugljik dioksida i ugljik monoksida.  Kao specifičnost , ACS  kombinira  ugljik monoksid i  metil grupu za proizvodnju acetil-CoA  na aktivnom mjestu koje sadrži nikl.

## Također pogledajte
*Acetil koenzim A
## Reference 
## Vanjski linkovi
Kategorija:Enzimi
Kategorija:EC 6.2.1